……………………………… **PRILOGA ŠT.5**

………………………………

………………………………

Ident.št.za DDV: ………………….……….

Matična številka: ………………….……….

ki ga zastopa ………………………………

(v nadaljnjem besedilu: uporabnik)

in

Republika Slovenija

Ministrstvo za javno upravo

Direktorat za informatiko

Tržaška cesta 21

1000 Ljubljana

Ident.št.za DDV: SI91838983

Matična številka: 2482762000

TRR: SI56 01100-6300109972

ki ga zastopa mag. Miha Krišelj, generalni direktor

(v nadaljnjem besedilu: izvajalec)

skleneta

P O G O D B O št. …………………………………………….……

1. člen

(uvodne določbe)

Pogodbeni stranki uvodoma ugotavljata:

* da sklepata pogodbo na podlagi 74.a člena Zakona o državni upravi (Uradni list RS, št. 52/02, 110/02, 56/03, 61/04, 123/04, 93/05, 113/05 - upb4, 89/07, 126/07, 48/09, 21/12, 47/13, 12/14, 90/14 in 51/16) in prejete vloge;
* da uporabo storitev centralnega informacijsko komunikacijskega sistema za državne organe in centre za socialno delo krije državni proračun. Javne agencije, organi lokalnih skupnosti, nosilci javnih pooblastil in ostali uporabniki pa storitve plačujejo sami, v skladu z veljavnim cenikom.
* da je namen sklenitve pogodbe najem komunikacijske opreme in ostalih sredstev za potrebe povezave uporabnikovega računalniškega omrežja v komunikacijsko omrežje državnih organov HKOM prek Interneta z uporabo tehnologije VPN in/ali povezave posamezne delovne postaje v komunikacijsko omrežje državnih organov HKOM prek Interneta z uporabo tehnologije VPN po predhodnem močnem overjanju z enkratnim geslom;
* oprema bo uporabniku izročena po podpisu te pogodbe;
* pravica do povezave v komunikacijsko omrežje državnih organov HKOM (v nadaljevanju: omrežje HKOM) bo dodeljena po prevzemu opreme iz prejšnje alineje;
* da se stanje povezav lahko med trajanjem pogodbe na podlagi uporabnikove potrebe kadarkoli spremeni na njegov pisni predlog, pri čemer se ne sklepa posebnega aneksa k pogodbi. Izvajalec pa uporabnika obvesti o ne odobritvi oziroma izvedbi.
1. člen

(predmet pogodbe)

Uporabnik pri izvajalcu ob podpisu pogodbe naroča:

* najem komunikacijske opreme in ostalih sredstev za potrebe …………….. povezav/e uporabnikovega računalniškega omrežja v komunikacijsko omrežje državnih organov HKOM prek Interneta z uporabo tehnologije VPN in/ali;
* najem komunikacijske opreme in ostalih sredstev za potrebe povezav/e …………… posamezne/posameznih delovne/delovnih postaje/postaj v komunikacijsko omrežje državnih organov HKOM prek Interneta z uporabo tehnologije VPN po predhodnem močnem overjanju z enkratnim geslom za vsako delovno postajo.
1. člen

(vzpostavitev sistema in obveznosti izvajalca)

Izvajalec izvede storitev iz te pogodbe na podlagi pisne zahteve uporabnika, prejete na naslov izvajalca, ki je razviden iz te pogodbe.

Izvajalec se obvezuje, da bo uporabniku vzpostavil storitev najkasneje v 30. (tridesetih) dneh od podpisa pogodbe.

Izvajalec se obvezuje;

* da bo zagotavljal delovanje, vzdrževanje in zavarovanje komunikacijskih varnostnih elementov ter licenc programske opreme v delu, ki jo ima pod nadzorom izvajalec, ves čas veljavnosti te pogodbe;
* da bo storitve, ki so predmet te pogodbe, opravljal kvalitetno, v skladu z veljavnimi predpisi in kot dober strokovnjak;
* omogočal uporabniku omrežja HKOM povezljivost do virov in storitev, ki so mu dodeljene s povezavo v omrežje HKOM.
1. člen

(pravice izvajalca)

V skladu s sklenjeno pogodbo ima izvajalec naslednje pravice:

* da spremeni Splošne pogoje uporabe omrežja HKOM;
* da v primeru katerekoli kršitve obveznosti uporabnika prekliče pravice, povezane z rabo opreme.
1. člen

(obveznosti uporabnika)

Uporabnik se:

* obvezuje, da bo storitve, ki so predmet te pogodbe, uporabljal v skladu s Splošnimi pogoji uporabe omrežja HKOM, Navodilom o prijavi napak, dosegljivih na spletnih straneh: [*http://hkom.sigov.si*](http://hkom.sigov.si), s predpisi s področja informacijske varnosti ter dobrimi praksami;
* strinja, da za škodo, ki nastane zaradi neupoštevanja splošnih pogojev uporabe ter navodil, odgovarja sam;
* strinja z vzpostavitvijo povezave v omrežje HKOM prek Interneta z uporabo tehnologije VPN. Uporabnik sam zagotovi povezavo v Internet kateregakoli ponudnika internetnih storitev. Uporabnik nase prevzame vse morebitne posledice nedelovanja povezave v omrežje HKOM, povzročene s strani izbranega ponudnika internetnih storitev, ter se nadalje zavezuje, da bo morebitne izpade delovanja, ki so vezani na prej omenjenega komercialnega ponudnika, z njim reševal sam in primarno, torej še preden bo o nedelovanju povezave obvestil upravljavca omrežja HKOM;
* obvezuje, da bo izvajalcu omogočil priključitev opreme, ki je potrebna za izvedbo storitev po tej pogodbi. Na posameznih lokacijah uporabnika, kjer ima ustrezno usposobljene kadre, bo izvajalcu omogočil njihovo morebitno sodelovanje;
* obvezuje, da bo dal izvajalcu na razpolago vse potrebne informacije, ki so potrebne za izvedbo storitve;
* obvezuje, da bo vsako spremembo na posamezni lokaciji, ki bi lahko vplivala na izvedbo predmeta te pogodbe, pravočasno sporočil izvajalcu. Izvajalec bo na podlagi take spremembe ustrezno prilagodil postopke dela in način izvedbe. V primeru potrebnih dodatnih storitev bo izvajalec pripravil popis teh storitev in predloge ter cenovno ovrednotenje izvedbe;
* strinja, da bo vse pri izvajanju te pogodbe pridobljene podatke uporabljal samo za potrebe zagotavljanja delovanja, vzdrževanja in zavarovanja komunikacijskih varnostnih elementov ter licenc programske opreme v skladu s trenutno veljavnimi Splošnimi pogoji uporabe omrežja HKOM in veljavnimi predpisi;
* zaveda, da je imetnik opreme in pravic delojemalec, ki je zaposlen pri uporabniku. Imetnik in uporabnik sta soodgovorna za pravilno rabo opreme in dodeljenih pravic;
* obvezuje, da jamči za resničnost podatkov, navedenih v vlogi, in dovoljuje njihovo uporabo izključno za vodenje notranjega razvida opreme v rabi;
* obvezuje, da bo opremo izključno uporabljal imetnik, ki mu je bila oprema dodeljena oziroma omogočena. Pravica do dostopa ni prenosljiva na druge osebe;
* obvezuje, da bo s pravicami in obveznostmi o uporabi dostopa omrežja HKOM sproti seznanil zaposlene delavce, ki so imetniki omrežja HKOM;
* obvezuje, da bo v primeru, ko je imetnik opreme prenehal opravljati delo, za katero mu je bila dodeljena oprema in omogočen dostop do omrežja HKOM, o tem seznanil izvajalca, in sicer vsaj en delovni dan pred dnevom prenehanja dela imetnika pri uporabniku;
* obvezuje, da bo dežurno službo za vzdrževanje omrežja HKOM takoj obvestil o izgubi, poškodbi ali odtujitvi opreme po postopku, kot je določen v Splošnih pogojih uporabe omrežja HKOM;
* obvezuje, da bo ob prejemu opreme podpisal potrdilo o prejemu (zadolžnico);
* obvezuje, da v roku 8 (osmih) dni ob ugasnitvi pravic imetnika po potrebi do omrežja HKOM vrne opremo osebno ali preko zanesljivega kurirja;
* obvezuje, da v kolikor v roku 8 (osmih) dni po prekinitvi pogodbe ne vrne opreme, poravna nastalo škodo v vrednosti nove opreme;
* obvezuje, da spremlja obvestila izvajalca omrežja HKOM na spletnih straneh: [*http://hkom.sigov.si*](http://hkom.sigov.si);
* obvezuje, da ukrepa v skladu z obvestili, objavljenimi na spletnih straneh;
* obvezuje, da do dneva izteka valute poravna svoje obveznosti.
1. člen

(pravice uporabnika)

V skladu s sklenjeno pogodbo ima uporabnik naslednje pravici:

* da zaprosi za prenos sredstva na drugega imetnika pri uporabniku;
* da bo v primerih iz 13. alineje 5. člena, kakor tudi ob izteku veljavnosti, dodeljene opreme imetniku in ob pogoju, da ima še vedno veljavne pravice za uporabo omrežja HKOM, zaprosil za drugo veljavno opremo.
1. člen

(pogodbena vrednost)

Pogodbena vrednost na dan sklenitve pogodbe znaša …………… EUR (z besedo: za mesečno uporabo dostopa v omrežje HKOM. Vsakokratni znesek računa se izda v skladu z veljavnim cenikom, ki je dostopen na spletnih straneh <http://hkom.sigov.si>.

Mesečna cena (za eno povezavo) za najem komunikacijske opreme in ostalih sredstev za potrebe povezave lokalnega računalniškega omrežja v omrežje HKOM prek Interneta z uporabo tehnologije VPN znaša 63,86 EUR (z besedo: triinšestdeset EUR in šestinosemdeset centov).

Mesečna cena (za eno povezavo) za najem komunikacijske opreme in ostalih sredstev za potrebe povezave posamezne delovne postaje (ali več njih) v omrežje HKOM prek Interneta z uporabo tehnologije VPN po predhodnem močnem overjanju z enkratnim geslom znaša 17,53 EUR (z besedo: sedemnajst EUR in triinpetdeset centov).

Mesečni znesek se izračuna na podlagi izvedenih storitev ter v skladu z veljavnim cenikom.

1. člen

(način plačila)

Uporabnik je dolžan plačati pogodbeno ceno 30. (trideseti) dan po prejemu pravilno izstavljenega računa.

Izvajalec izstavi uporabniku račun za opravljene storitve v tekočem mesecu za pretekli mesec.

Ob zamudi pri plačilu je izvajalec uporabniku upravičen zaračunati zakonske zamudne obresti.

1. člen

(protikorupcijska klavzula)

Stranki izjavljata, da jima niso znane nobene okoliščine, ki bi pričale o tem, da bi kdo v imenu ali na račun druge pogodbene stranke, predstavniku ali posredniku katere od strank ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku. Če se izkaže obstoj takšnih okoliščin, je ta pogodba nična.

Vsaka stranka bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov glede njegovega domnevnega nastanka pričela z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. člen

(veljavnost pogodbe in odpovedni roki)

Pogodba je sklenjena za nedoločen čas oziroma do poteka obdobja, za katerega je uporabnik upravičen do dostopa v omrežje HKOM.

Pogodba preneha veljati z izpolnitvijo vseh obveznosti po tej pogodbi.

Izvajalec preneha z izpolnjevanjem svojih obveznosti z dnem, ko preneha veljati podlaga iz prve alinee prvega odstavka 1. člena te pogodbe.

Uporabnik lahko pogodbo iz kakršnegakoli razloga odpove z odpovednim rokom enega (1) meseca.

Izvajalec lahko pogodbo odpove z odpovednim rokom enega (1) meseca, če preneha z dejavnostjo ali s spremembo drugih veljavnih predpisov, ki vplivajo na izvajanje te pogodbe.

Izvajalec lahko pogodbo odpove brez odpovednega roka, če uporabnik kljub opominu izvajalca krši varnostno politiko.

1. člen

(sprememba pogodbe)

Pogodba se lahko spremeni ali dopolni s pisnim aneksom k tej pogodbi, ki ga sprejmeta in podpišeta obe pogodbeni stranki.

Za pravice in obveznosti pogodbenih strank, ki niso urejene s to pogodbo, se uporablja Obligacijski zakonik in drugi veljavni predpisi v Republiki Sloveniji.

1. člen

(reševanje sporov)

V primeru kršitve določil te pogodbe se morata pogodbeni stranki medsebojno pismeno opozoriti na kršitve s 15 (petnajst) dnevnim rokom za odpravo pomanjkljivosti. Če tudi po pisnem opominu stranki, ki je kršila določila te pogodbe, kršitve ne prenehajo, lahko nasprotna stranka odpove pogodbo brez odpovednega roka.

Stranki si bosta prizadevali za sporazumno reševanje sporov; če pa to ne bi bilo mogoče, je za reševanje sporov pristojno sodišče v Ljubljani.

1. Člen
(začetek veljavnosti)

Pogodba začne veljati z dnem podpisa obeh pogodbenih strank in je sestavljena v 2 (dveh) enakih originalnih izvodih, od katerih prejme vsak pogodbenik po 1 (en) izvod.

Uporabnik: Izvajalec:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Ljubljana, dne Ministrstvo za javno upravoDirektorat za informatikomag. Miha Krišeljgeneralni direktor |